[{"text_idx": "#000001", "text": "En 1979, la G\u0302enerala Asembleo de UN, maltrankvila pri kresko de etna diskriminacio kaj rasismo, adoptis agadplanon por agi kontrau\u0306 c\u0302ia etna malamo kaj antau\u0306jug\u0302o. Temis interalie pri starigo de semajno por memori kaj subteni tiujn, kiuj luktas kun rasismo kaj etna diskriminacio."}, {"text_idx": "#000002", "text": "Movadoj kiel \u201cNigraj Vivoj Gravas\u201d memorigas, ke estas ankorau\u0306 multo por fari, ec\u0302 en 2021. Dau\u0306re multaj homoj ne havas aliron al formala edukado, kvalita dungadado, sanservo, log\u0302ejo, au\u0306 ili luktas por havi egalan aliron. Ekzistas multaj baroj en nia socio, kiel etna diskriminacio kaj pro KOVIM-19 ni povas vidi c\u0302i tiujn severajn malegalecojn ec\u0302 pli klare. Junuloj, precipe per junularaj organizoj, klopodis konsciigi, eduki kaj s\u0302ang\u0302i la socion postulante politikajn agojn."}, {"text_idx": "#000003", "text": "Tial, surbaze de la Fundamenta Rajto al Egaleco, ni, kiel la Tutmonda Esperantista Junulara Organizo, kunigas c\u0302iujn homojn en la batalo por pli egala socio, libera de rasismo kaj c\u0302iuspeca diskriminacio kaj subpremo. Ni bonvenigas iniciatojn kiel la kampanjo de UN #FightRacism kontrau\u0306 c\u0302ia rasismo. Krome ni invitas vin alig\u0302i al c\u0302i tiu batalo, kie c\u0302iu kontribuo kaj konduto-s\u0302ang\u0302o estas ege gravaj."}, {"text_idx": "#000004", "text": "TEJO, kiel junulara organizo por kiu kerne gravas interkultura dialogo kaj diverseco, restas engag\u0302ita en la batalon kontrau\u0306 etna diskriminacio kaj agadon celantan atingi pli egalan kaj dau\u0306rigeblan tutmondan socion. Ni dau\u0306re pledos por krei mondon, kie homoj de diversaj naciecoj, seksoj, genroj, genraj orientig\u0302oj, religioj, politikoj au\u0306 lingvoj povas kunlabori kaj kunekzisti, komprenante unue ke tio, kio unuigas nin estas multe pli grava ol tio kio nin dividas."}, {"text_idx": "#000006", "text": "kiel mi povas ricevi tiajn deklarojn rekte per mesag\u0302o."}]